Surxondaryolik tergovchilarga maxsus sumkalar taqdim etildi

Surxondaryo viloyat IIB huzuridagi Tergov boshqarmasi va quyi tergov tizimlari xodimlari xizmatda foydalanish uchun maxsus jihozlangan sumkalar bilan ta’minlandi. Bu haqda “Daryo”ga IIB matbuot xizmati xabar berdi.

Sumkalarni IIB boshlig‘i polkovnik Sh. Satvoldiyev egalariga topshirdi.
Tergov xodimi sodir bo‘lgan hodisa joyiga chiqqanida turli vositalardan unumli foydalanishi maxsus jihozlangan sumkalar bilan ta’minlashdan ko‘zda tutilgan asosiy maqsad hisoblanadi. Unda 50 turdan ziyod maxsus jihoz va buyumlar jamlangan.